Pta peuter brand erg met kookwaterFoto: Netcare 911 Athlenda Mathe, woordvoerder van Netcare 911, het gesê die seuntjie het tweedegraadse brandwonde aan sy gesig, nek, bors en rug opgedoen. Dit is nie duidelik hoe die kookwater op die kind beland het nie. “Paramedici het die seuntjie op die toneel gestabiliseer voordat hy per helikopter na ŉ hospitaal geneem is,” het Mathe gesê. Meer inligting oor die seuntjie se mediese toestand was nie dadelik beskikbaar nie.